Diari Oficial de la Generalitat Valenciana


Sumari del DOGV 9975, del 05-11-2024 (2024/10101)

RESOLUCIÓ de 4 d'octubre de 2024, per la qual s'accepta la cessió d'ús de part d'un immoble situat a Enguera per a destinar-lo a situar la seu de l'OCA d'Enguera i Canal.
--------------------------------------------------------------------------------------------------------------------------------------------------------------------------

### Dades del document

Número de DOGV
:   9975

Data del DOGV
:   05-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10623

CVE
:   GHTS-X-6822-30146

Data del document
:   04-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

L'Ajuntament d'Enguera, en la sessió ordinària del Ple de l’Ajuntament, celebrada el dia 26 de març de 2024, va acordar la cessió d'ús gratuïta a la Generalitat de l'immoble amb referència cadastral 0576825YJ107C0001WL situat en la plaça Manuel Tolsá, s/n, de la localitat d'Enguera, en concret d'un dels despatxos que es troba en la segona planta d'este immoble, de propietat municipal, per a situar la seu de l'OCA d'Enguera i la Canal.

En data 3 de maig de 2024, la Subsecretaria de la Conselleria d'Agricultura, Ramaderia i Pesca va remetre la documentació necessària per a l'acceptació del dret d'ús, entre altres, la proposta de la Direcció General de Desenrotllament Rural de la llavors Conselleria d'Agricultura, Ramaderia i Pesca (actualment Conselleria d'Agricultura, Aigua, Ramaderia i Pesca) de data 24 d'abril de 2024, i esta direcció general va dictar acord d'inici el 25 de maig de 2024.

L'article 44 de la Llei 14/2003, de 10 d'abril, de patrimoni de la Generalitat, establix en el punt 1 que «La Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat» i en el punt 2 establix que «La competència per a l'acceptació correspon al titular de la conselleria competent en matèria de patrimoni a proposta del departament interessat, i l'acord serà notificat a l'Administració cedent i publicat en el *Diari Oficial de la Generalitat Valenciana*».

L'article 27.2 de la Llei 14/2003, de 10 d'abril, de patrimoni de la Generalitat, establix que l'adquisició de béns i drets en virtut de transferència o cessió administrativa comporta de manera implícita el destí d'un bé o dret a l'ús o servici públic. Per tant, una vegada perfeccionada la cessió i la seua acceptació, l'immoble quedarà afecte al servici públic de desenrotllament i execució de la política agrària i adscrit a la Conselleria d'Agricultura, Aigua, Ramaderia i Pesca, a la qual correspon la seua administració, defensa i conservació.

De conformitat amb els esmentats articles de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent,

RESOLC

*Primer*

Acceptar la cessió gratuïta d'ús d'un dels despatxos que es troben en la segona planta de l'immoble de propietat municipal situat a Enguera, plaça Manuel Tolsá, s/n, situat en el segon pis i formant un conjunt de: rebedor i quatre despatxos adjunts. L'espai objecte de cessió és l'Aula 1, amb una superfície útil de 141,57 m², d'acord amb el plànol remés per l'Ajuntament d'Enguera de mesurament de superfícies i que s'adjunta com a annex d’esta resolució.

La referència cadastral de l'immoble és 5403475QF6589R9087AU i consta inscrit en el Registre de la Propietat d'Enguera, tom 124, llibre 28, foli 125, finca número 3973 i titularitat del ple domini de l'Ajuntament d'Enguera.

L'espai en l'immoble objecte de la cessió s'accepta lliure de càrregues i gravàmens i al corrent de qualsevol gasto.

*Segon*

La cessió gratuïta realitzada per l'Ajuntament d'Enguera s'efectua amb la condició de destinar l'immoble a situar la seu de l'OCA d'Enguera i la Canal, amb la finalitat d'oferir els servicis i usos de caràcter agrari que presta l'OCA. Esta cessió tindrà una duració de deu anys.

*Tercer*

L'immoble acceptat haurà d'incorporar-se a l'Inventari General de Béns i Drets de la Generalitat, en concepte de domini públic afecte al servici públic de caràcter agrari que presta l'OCA i adscrit a la Conselleria d'Agricultura, Aigua, Ramaderia i Pesca a la qual corresponen les competències demanials sobre este, inclosa la seua administració, defensa i conservació. Igualment, haurà de procedir-se a la seua inscripció a nom de la Generalitat en el Registre de la Propietat.

*Quart*

Notificar esta resolució a l'ajuntament cedent, a la Conselleria d'Agricultura, Aigua, Ramaderia i Pesca i procedir a la seua publicació en el *Diari Oficial de la Generalitat Valenciana*, en compliment del que disposa l'article 44 de la Llei 14/2003, de 10 d'abril, de patrimoni de la Generalitat.

Contra el present acte, que posa fi a la via administrativa, es podrà interposar un recurs contenciós administratiu en el termini de dos mesos, a comptar des de l'endemà de la notificació, davant el jutjat contenciós administratiu, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició en el termini d'un mes, a comptar des del següent a la notificació, davant l'òrgan que va dictar l'acte, i de conformitat amb el que es preveu en l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjuí que es puga exercir qualsevol altre que es considere procedent.

  

València, 4 d'octubre de 2024

Antonio Joaquín Woodward Poch

Director general de Patrimoni

Esta disposició conté annexos. Consulteu-ne la versió en PDF.